Лента событий ВААК
АААК Аҟәа аҳабла ҿыц аҟны ахәыҷқәа рзы аныҳәа мҩаԥнагеит.
Адунеизегьтәи аԥсуа-абаза конгресс Ахәыҷқә рыхьчара жәларбжьаратәи амш азы аныҳәа еиҿнакааит Аҟәа, Аҳабла ҿыц аҟны. Ахәыҷқәа арлахҿыхратә шоу-программа дырбан афитнеси акәашареи рыстудиа «Mansarda fit art», аниматорцәа, агримҟаҵаҩцәа алархәны. Аныҳәа ахыркәшамҭаз ахәыҷқәа ахаа-мыхаақәа рзыршеит.
Аконгресс аусзуҩцәа иҭабуп ҳәа раҳҳәоит аныҳәатә усмҩаԥгатә аиҿкаараҿы иҳацхрааз ахәыҷтәы дәқьан «Kid's Republic» аԥшәма Денис Ҭарба, Аԥсны Жәлар Реизара адепутатцәа Инар Саӡбеи Вахтанг Гәаланӡиеи.
АААК апроект «Ирӡтәым» актәи аетап хыркәшахеит Лыхнашҭа алекциа аԥхьарала
Адунеизегьтәи аԥсуа-абаза конгресси Аԥснытәи аҳәынҭқарратә университет Аԥсуа бызшәа акафедра арҵаҩы Инна Џьуӷьелиаԥҳаи еицаԥшьыргаз апроект «Ирӡтәым» актәи аетап хдыркәшеит: зынӡа ирыԥхьан алекциақәа 10, Гәдоуҭа араион ашколқәа 13 рҟынтә 400-ҩык инарзынаԥшуа аҵаҩцәа алархәны. Ахыркәшаратә лекциа еиднакылеит 60-ҩык инареиҳаны ашколхәыҷқәа, иара мҩаԥысит Лыхнашҭа. Алекциа иаԥхьон АААК Иреиҳаӡоу ахеилак алахәыла, аетнолог Марина Барцыц, иара убас аҭоурыхҭҵааҩ Руслан Гәажәба. https://abaza.org/abk/1037